cyanic-selkie/wikianc huggingface dataset:
Karin Balzer
Karin Balzer (født Karin Richert 5. juni 1938 i Magdeburg, død 17. desember 2019) var en tysk friidrettsutøver. Hun konkurrerte i hekkeløp for Øst-Tyskland, og deltok blant annet i flere sommer-OL. I Sommer-OL 1964 i Tokyo tok hun gull på 80 m hekk.
Hun var mor til hekkeløperen Falk Balzer.
Dirty Pair
Dirty Pair er en serie lettromaner innenfor sjangerne science fiction og komedie. Den ble skrevet av Haruka Takachiho og illustrert av Yoshikazu Yasuhiko, og ble senere tilpasset til andre formater som manga og anime. Over sin lange produksjonsperiode ble det lagd åtte lettromaner i tillegg til noen noveller, en TV-serie, to OVA-serier, to OVA-feature filmer og to korte japanske radioserier. TV-serien fra 1985 vant Animages «Grand Prix»-pris for det året.
Handlingen er satt til årene 2138 til 2143, når menneskeheten har spred seg til et par tusen solsystemer. En stort selskap kalt World Welfare Works Association (WWWA eller 3WA) hjelper solsystemer som er medlemmer av United Galactica-føderasjonen med forskjellige problemer, ved å sende agnter. Serien fokuserer på et par agenter kalt Kei og Yuri, som har et rykte om at ødeleggelse følger like bak dem, som gjør dem kjent som et «Dirty Pair».
Linda Fiorentino
Linda Fiorentino (født 9. mars 1958) er en amerikansk tidligere skuespiller, best kjent for sine roller i filmer som Dogma, Vision Quest, Men in Black, After Hours og The Last Seduction.
FC Van
FC Van (stiftet 2019) er en armensk fotballklubb fra Tsjarentsavan.
Linda Fiorentino
Fiorentino er av italiensk-amerikansk katolsk bakgrunn. Hun ble uteksaminert fra Washington Township High School, i Sewell, New Jersey, og ble deretter utdannet ved Rosemont College i forstaden Philadelphia. Fiorentino studerte fotografi ved International Center of Photography i New York City.
Fiorentino fikk sin første profesjonelle rolle i 1985 da hun spilte i Vision Quest. Men det var ikke før i 1994 at hun ble anerkjent, og fikk utmerkelser for sin prestasjon i filmen The Last Seduction, men fordi denne filmen først ble vist på TV var ikke Fiorentino kvalifisert til noen Oscar-nominasjon for beste kvinnelige hovedrolle, til tross for mange strålende kritikker.
Fiorentino var gift med regissør John Byrum for en periode, men de skilte seg i 1993.
DB Cargo
DB Cargo, tidligere Raillon, er et europeisk (hovedsakelig tysk) selskap som driver uavhengig jernbanegodstransport. I begynnelsen av 2009 ble konsernet omdøpt til DB Schenker Rail og 1. mars 2016 fikk det sitt nåværende navn, DB Cargo.
Historie
Raillon var et resultatet av sammenslåingen av tyske DB Cargo AG med NS Cargo NV. Senere ble det danske selskapet DSB Gods fusjonert inn i selskapet, og deretter italienske Strade Ferrate del Mediterraneo (SFM) i 2004, fulgt av sveitsiske Brunner Rail Services GmbH. I 2007 kjøpte selskapet seg inn i sveitsiske BLS Cargo AG med en eierandel på 20 %. Året etter økte det eierandelene sine i BLS Cargo AG til 40 %.
I 2011 inngikk DB Schenker Rail en avtale med Lietuvos Geležinkeliai for å øke grenseoverskridende tjenester i de baltiske statene.
Den hellige Dorotheas kapell
Den hellige Dorotheas kapell er et privat kapell på Tranøya i Hamarøy. Kapellet er privat oppført ved den gamle losstasjonen på Tranøy av Vibeke Stavøy og Geir Solli. Kapellet stod ferdig 24. juni 2006, og ble vigslet av biskop Øystein I. Larsen samme sommer. Kapellet er en vakker ramme for bryllup, barnedåp og andre høytidelige seremonier og arrangement. Det er et nydelig stillerom for ettertanke og ro. Kapellet er åpent for borgerlige seremonier og seremonier fra andre trossamfunn.
Overberget fort
Overberget fort er et av tre fort ved Fredriksten festning i Halden. Overberget ligger ca. 400 meter sørøst for selve festningen, på en høyde kalt Risumberget nordvest for Risum ungdomsskole. Overberget er festningens høyeste punkt, 109 meter over havet.
Den hellige Dorotheas kapell
Bloggen Vind i håret beskriver godt hvilken betydning kapellet hadde etter 22.juli-terroren. Det blir også brukt av menigheten i sognet til årlige gudstjenester. Utsmykningen er av Norges fremste kirkekunstner, Borgny Svalastog og keramiker Ingun Dahlin.
Overberget fort
Under den svenske beleiringen av Halden i 1660 satte de norske styrkene opp lette forskansninger på Overberget. Stillingen ble etter kort tid nedkjempet av svenske soldater.
Den hellige Dorotheas kapell
Altertavlen er naturen utenfor, Vestfjorden, det monumentale Tilthornet og Lofoten og Vesterålens taggete fjellkjeder. Den naturlige altertavlen "omfavner" også bygdesamfunnet på Tranøy som ligger nedenfor kapellet. I den minimalistiske utformingen er det vinduskorset som er korset foran altertavlen. Kapellet har et elektronisk orgel og 24 sitteplasser inkludert to høyryggede stoler for brudepar. I 2021 ble kapellet solgt og fikk nye, lokale eiere. Det er et kapell hvor det er høyt under taket og en raus og inkluderende atmosfære. Slik var også den hellige Dorothea, ifølge myter og fortellinger. Hun regnes som skytshelgen for ølbryggere, bruder, blomsterhandlere, gartnere, jordmødre og nygifte par. Dorothea ble i middelalderens Danmark regnet for å være en «ekstra» nødhjelper, og ble beskrevet som en særdeles god venn av alminnelige mennesker. De ba henne om hjelp i sin siste stund og hjelp mot fattigdom og ved fødsler.
Overberget fort
I Gyldenløves planer for utbygging av Fredriksten inngikk også et lite, befestet anlegg på Overberget. Det ble bygget en liten skanse med tørrmurte voller. I 1690 ble det utarbeidet en ny betenkning om utbygging av festningen, der det poengteres at Overberget er et strategisk viktig anlegg som burde bygges ut. Dette munnet ut i konkrete planer om et skuddsikkert anlegg med tårn eller donjon. Anlegget sto ferdig i 1700, men som en åpen skanse med overdekkede stillinger for mannskapene. Under beleiringen i 1718 deltok Overberget i beskytningen av de svenske linjene. Fortet holdt stillingen gjennom beleiringen, men fikk store skader. Murene ble reparert i 1723, men i 1752 var de igjen forfalt, og det ble en ny runde med diskusjoner om Overbergets strategiske betydning. I 1775 ble murene reparert igjen, men diskusjonene fortsatte.
Den hellige Dorotheas kapell
Ønsker du å besøke kapellet eller bruke det som seremonirom, finn bilder, beskrivelser og kontaktinformasjon på nettsiden www.villatranen.no  under fanen "Kapellet".
Overberget fort
Under opptrappingen av forsvaret før unionsoppløsningen ble Overberget i 1899 utbygd med en stilling med en 12 cm Schneider-Canet tårnkanon. Etter Karlstadkonvensjonen måtte denne stillingen ødelegges sommeren 1906. Skytset ble etter hvert satt opp igjen ved Fossumstrøkets festning. I dag er Overberget fort base for Fredriksten artillerie Compagni af 1716.
Lee Altus
Lee Altus (født 13. mai 1966 i Odessa) er en amerikansk gitarist. I 1984 stiftet han thrash metal-bandet Heathen sammen med trommeslageren Carl Sacco. Da Heathen ble oppløst i 1992 begynte han å spille for det tyske EBM-bandet Die Krupps året etter. Han forlot Die Krupps i 1997. I 2001 ble Heathen gjenforent, og i 2005 ble Altus medlem av det amerikanske thrash metal-bandet Exodus.
Joseph Fiennes
Joseph Fiennes (født som Joseph Alberic Twisleton-Wykeham-Fiennes, 27. mai 1970 i Salisbury, Wiltshire, England) er en britisk skuespiller på film og TV, og teateret.
Fiennes er kanskje mest kjent for sine skildringer av William Shakespeare i filmatiseringen av Shakespeare in Love, som karakteren Sir Robert Dudley i Elizabeth og som Mark Benford i TV-serien FlashForward fra 2009. Fiennes er sønn av forfatteren Jennifer Lash og fotograf Mark Fiennes. Han er den yngste av seks søsken og vokste opp i West Cork i Irland. Joseph er bror av Ralph Fiennes, som også er skuespiller, filmskaperne Sophie Fiennes og Martha Fiennes, komponisten Magnus Fiennes og hans tvillingbror Jacob Fiennes, som er teknisk konservator. Flanery er fetter av Ranulph Fiennes og dermed en fjern slektning av den britiske kongefamilien. Fiennes var medlem av det britiske Royal Shakespeare Company.
Siden 2017 har han også hatt en av hovedrollene i dramaserien The Handmaid's Tale.
Kristian Winterhjelm
Kristian Anastis Winterhjelm (født 22. desember 1843, død 13. september 1915 i Stockholm) var en norsk redaktør og forfatter. Han ga også ut bøker under pseudonymene Henry Elworth Hanson og Johannes Normann. Han var sønn av Claus Winter Hjelm og Wilhelmine von Munthe af Morgenstierne, og bror av Otto Winter-Hjelm.
Winterhjelm var opprinnelig handelsmann, men vendte seg senere til litteraturen og journalistikken. Han grunnla i 1870 Handels- og Sjøfartstidende, som han redigerte til 1873, og var siden redaktør for Ny illustreret Tidende (1874–1877), Norsk Familieblad (1878–1882) og Folkebladet (1880–1882). I Ny Illustreret Tidende skrev han blant annet teateranmeldelser, og i 1874 skrev han her en rekke artikler om sentrale skuespillere ved Christiania Theater, som året etter ble samlet i en bokutgivelse. 1882 utga han en antologi over norsk lyrikk, som senere utkom i mange utgaver. Han foresto også utgivelsen av Jørgen Moes skrifter. 1883 flyttet Winterhjelm til Stockholm, hvor han senere ble korrespondent for Aftenposten og andre norske og danske aviser.
Hans artikler om norske skuespillere samlet og utgitt i boken Af Kristiania Teaterliv i den seneste tid (1875). Under pseudonymet, Henry Elworth Hanson utga han 1876 boken Om Kristiania og dets forhold. Han skrev også et par innlegg i unionsstriden. Dessuten utga han under pseudonymet «Johannes Normann» samfunnsromanene Til Statsraadstaburetten (1882), Fritz Randel (1883), Intermezzoer (1884 og 1885), Farvel, Hansen! (1886), Naturalisterne (1886) og Grevinde Sissi (1887).
Olav Jakob Tveit
Olav Jakob Tveit (født 27. juni 1944 i Treungen) er sogneprest i Meløy fra 2002. Han var tidligere prest i Modum og Stryn. Tveit er kjent som «fotopresten i Stryn» på grunn av sine naturbilder og fotoshow. Han har markert seg i Meløy med virkelighetsnære prekener og levende billedspråk.
James LaBrie
Kevin James LaBrie (født 1963) er vokalist i det amerikanske progressiv metal-bandet Dream Theater.
Barthe-demningen
Barthe-demningen er en demning med et vannkraftverk i Frankrike. Den demmer opp elva Truyère som munner ut i Lot, en stor bielv til Garonne. Anlegget ligger i Brommat kommune, langt nord i departementet Aveyron i den sørlig-sentrale delen av landet, region Midi-Pyrénées.
James LaBrie
Biografi
LaBrie ble født i Penetanguishene, en by i Ontario i Canada. Allerede som treåring begynte han å synge etter det han hørte av musikk på radioen. Selv om han ikke oppfattet i de eksakte ordene, hadde han et godt tak på melodiene. James fikk inspirasjon av sin far og begynte å synge og spille trommer som femåring. Han spilte «trommer» på alt han kom i nærheten av. Da han var seks år, mestret han forskjellige sangteknikker og stilarter. Da han begynte på skolen, skaffet læreren hans ham sangtimer, og det var der James begynte på sin sangtrening.
Barthe-demningen
Operatør er Electricite de France (EDF). Kraftverket som demningen forsyner, heter Brommat vannkraftverk.
James LaBrie
Biografi
LaBrie lyttet mye på rock tidlig som tenåring. Som 14-åring spilte han i en masse forskjellige band, hvor han sang og spilte trommer. Han visste godt at trommer var det han var aller best til. Han mestret virkelig det med at synge bedre enn noen andre. Da James ble 18, flyttet han til Toronto, Canada.
Da han var 21, begynte han å få stemmeundervisning med sanglæreren Rosemary Patricia Burns. Etter at han hadde arbeidet med en masse forskjellige kanadiske band, ble han vokalist i bandet Winter Rose, på det tidspunkt hadde de i gang en kontrakt med plateselskapet Atlantic Records. Deretter arbeidet han litt med Pierre Paradis, som var manager for Voi Vod, de ville ha James med på et soloprosjekt med Aquarius Records. Der var en som fortalte ham at et band som kalte seg Dream Theater lette etter en ny frontfigur, en ny vokalist.
Chelsea Field
Chelsea Field (født 27. mai 1957 i Glendale, California, USA) er en amerikansk skuespillerinne. Fields er mest kjent for å spille karakteren Teela i filmatiseringen av Masters of the Universe fra 1987. Field har vært gift med skuespiller Scott Bakula siden 1996 og de har to sønner sammen.
256-biter
For øyeblikket finnes det ingen 256-biter mikroprosessorer. Mange mikroprosessorer har likevel innebygde SIMD-instruksjoner som støtte for 256-bit vektorgrafikk.
Obaidullah Akhund
Obaidullah Akhund (også kalt Mullah Obaidullah) (født ca. 1968 i Panjwayi, død 5. mars 2010 i Karachi i Pakistan ) var forsvarsminister under Taliban-regjeringen i Afghanistan og var med i Taliban-hæren under krigen mot USA og deres allierte.
Biografi
Mullah Obaidullah Akhund var forsvarsminister i Afghanistan, og den andre av tre topp varamedlemmer til Mullah Omar, lederen for Taliban. Han ble sett på som den tredje største mannen i Taliban. På slutten av 2001 eller tidlig 2002, overga Obaidullah seg til Nordalliansens tropper, men ble løslatt som en del av et amnesti.
Han var en av de viktigste militære ledere i Taliban i 2003, og ble kåret til Mujahedin Shura Council. Det er antatt at han var en av Talibans ledere som var nærmest Osama bin Laden. Abdul Latif Hakimi, som ble tatt til fange av Pakistans sikkerhetsstyrker i 2005, sa at Obaidullah var en av to personer med direkte tilgang til mulla Omar, og at Obaidullah personlig hadde bestilt angrep vestlige soldater.
Obaidullah ble tatt til fange av pakistanske sikkerhetsstyrker i februar 2007 i byen Quetta, som ligger i Balutsjistan, nær grensen til Afghanistan. Taliban har hele tiden benektet at han har blitt tatt til fange. Obaidullah er den mest høytstående Taliban-lederen som offisielt ble tatt siden den amerikansk-ledede invasjonen av Afghanistan startet i 2001. Pågripelsen av Obaidullah sammenfalt med USAs visepresident Dick Cheneys besøk til Afghanistan og Pakistan sent i februar 2007. Men timingen er rapportert til å være en tilfeldighet og ikke en reaksjon på Cheneys Afghanistan-besøk.
Akhund døde i 2010 mens han satt i fengsel. Dødsårsaken skal ha vært en hjertesykdom.
Tigerbalsam
Tigerbalsam (oppr. burmesisk Ban Kim Ewe) er en salve som kommer fra Orientens legekunst. Tigerbalsam finnes i en rød og en hvit utgave. Den vanligste bruken er på ømme muskler og forstuvninger. Hovedingredienser (opptil 50 %) er aromastoffer som mentol og kamfer. Disse skaper en følelse av varme i hud og muskulatur som blir påført balsamen.
Den opprinnelige tigerbalsamen het Ban Kim Ewe (som betyr 10 000 gylne oljer) og ble laget av en kineser som oppholdt seg i Burma. Det finnes både hvit og rød tigerbalsam. I den røde inngår kanelolje, som fargesetter balsamen. Opprinnelig var det også biokjemiske elementer fra tiger i tigerbalsam, men slikt inngår ikke i dagens oppskrifter.
Som alle preparater med innhold av sterke aromatiske stoffer kan dette gi overømfintlighetsreaksjoner. En bør også være forsiktig med å bruke det i ansiktet og til små barn.
Regnskapsspråk
Regnskapsspråk er et regelsett som legges til grunn ved rapportering av økonomisk informasjon. Reglene betegner både hvilket beløp som skal måles, hvordan beløpene skal aggregeres og presenteres, og hvilken tilleggsinformasjon som skal gis for å forklare tallmaterialet.
Bruken av betegnelsen «språk» betegner at regnskapsrapportering dypest sett handler om kommunikasjon av økonomiske størrelser fra sender til mottaker. Betegnelsen regnskapspråk anvendes tilsvarende i de øvrige nordiske land. Innenfor den engelskspråklige sfæren er uttrykket "accounting language" også sett med denne betydningen i løpet av 2007-2009, men det synes foreløpig lite utbredt. Begrepet "accounting standards" er fremdeles mest brukt.
Regnskapslovens system
Regnskapsloven regulerer hvilke regnskapsspråk som er tillatt for norske foretak. Kravene til regnskapsavleggelsen er differensiert slik at større foretak med høy offentlig interesse har de strengeste regler. De minste foretakene har forenklede regler. De minste foretakene kan likevel som regel velge mer avanserte regnskapsspråk.
Beate Brox
Beate Brox (født 9. april 1967 i Oslo) er en norsk musiker, forfatter og redaktør. Hun er utdannet ved Rogaland Musikkonservatorium og har videreutdannet seg innen musikkformidling ved Norges musikkhøgskole. Hun har også studert fonetikk ved NTNU i Trondheim.
Regnskapsspråk
IFRS
IFRS står for International Financial Reporting Standards og er det regnskapsspråk som alle børsnoterte foretak plikter å utarbeide sine konsernregnskap etter. Regnskapsloven åpner opp for at IFRS kan benyttes av samtlige regnskapspliktige. Da språket anses å være svært omfattende er det sjelden dette gjøres.
Beate Brox
Hennes hovedinstrument er klassisk slagverk og hun har i mange år reist som utøvende kunstner på turne med Rikskonsertene/Kulturtanken og Den kulturelle skolesekken. Av turnerende produksjoner kan nevnes Humlens flukt, Sirkusdrømmen, Dråpen H2O, Treet med det rare i og Takk for alt, om livets siste mysterium. Hun har spilt med mange av landets symfoniorkestre og militærkorps, spilt på CD-utgivelser med Stavanger Symfoniorkester, Trondheim blåseensemble og to barneplater med Eva Nordli Krøger. .
Regnskapsspråk
Forenklet IFRS
Betegnelsen Forenklet IFRS innebærer at regnskapet skal innregne og måle eiendeler og gjeld i all hovedsak etter IFRS-reglene. For presentasjon, oppstillingsplan og noteopplysninger er det gitt forenklede regler. Det er utarbeidet flere forskrifter til regnskapsloven som åpner opp for slik forenklet IFRS.
Beate Brox
Brox arbeider som musikkformidler i Oslo-Filharmonien.
Regnskapsspråk
God regnskapsskikk for små foretak
For små foretak gir regnskapsloven noen forenklede regler. God regnskapsskikk for små foretak er dessuten regulert gjennom standardsetting av Norsk RegnskapsStiftelse i regnskapsstandarden NRS 8.
Beate Brox
Brox har utgitt bøkene Min første bok melodisk slagverk, Lekerbisken og Musikkspillet A-B-C på Norsk Musikforlag. Hun er i tillegg redaktør i Brox Forlag, og har der gitt ut bøkene Sirkusdrømmen (2007) og Pennepoesi (2010).
Regnskapsspråk
God regnskapsskikk for ideelle organisasjoner
Regnskapsloven åpner opp for at organisasjoner som ikke har overskudd som formål kan avlegge regnskap basert på et annet sett av regler som i større grad avspeiler den aktiviteten som organisasjonen har hatt i perioden. Detaljene i dette regelsetter er utmyntet i en egen regnskapsstandard fra Norsk RegnskapsStiftelse.
Ferjesambandet Husavik–Sandvikvåg
Husavik–Sandvikvåg er et fergesamband i Vestland (tidligere Hordaland) fylke mellom Husavik i Austevoll og Sandvikvåg i Fitjar. Fra 2018 betjenes strekningen av Fjord1. Overfarten tar 20 minutter.
Sambandet er del av fylkesvei 546 og forbinder denne med europavei 39. Inntil 2011 ble strekningen betjent av Tide Sjø med fergen M/F «Sveio». Til 2018 var FosenNamsos Sjø operatør med opptil 13 daglige avganger. Fra 1. januar 2019 benyttes den nasjonale AutoPASS for ferje-ordningen som driftes av Skyttel AS til betaling.
Protease
En protease (eller peptidase) er et enzym som spalter proteiner/peptider i mindre proteiner/peptider (også kalt proteolytisk enzym). Det finnes mange proteaser som blant annet er viktig for fordøyelsen.
Frukt kan også inneholde spesielle proteaser f.eks. bromelain fra ananas, ficin fra fiken og papain fra papaya. Det finnes naturlige og kunstige proteasehemmere (proteaseinhibitorer) som blokkerer enzymaktiviteten til proteaser. Proteaser forekommer overalt i cellen. Ødelegges og knuses celler, bryter proteasene ned proteinet. Dette har betydning for utbyttet hvis man skal isolere enzymer eller andre proteiner fra plantevev.
Noen eksempler er:
Serin-proteaser er en gruppe enzymer, som spalter peptidbindinger og som alle har aminosyren serin i det aktive sete. Alle serin proteaser har felles katalytiske mekanismer. OH gruppen i serin angriper peptidbindingene slik, at den svekkes og brytes. De bedste krakariske serin protease er chymotrypsin, trypsin og elastase.
Chymotrypsin -chymotrypsin består af tre polypeptid kjeder, som holdes sammen av fem disulfide bindinger. De tre kjedene er kjede A aminosyre mellem 1-13, kjede B aminosyre 16-146 og kjede C aminosyre 149-245. De fem disulfide bindingene er cystein side kjede mellem 1 og 122, 42 og 58, 168 og 182, 191 og 220. I det aktiv sete ligger der de tre katalytiske essentielle, nemlig Ser 195, His 57 og Asp 102. Enzymet har antiparallel -sheet struktur, som består to foldet enheter (aminosyre 27-112 og 133-130). Hver enhet består av seks trådet antiparallele sheets, som former seg i høy rad forvridende hydrogen binding. Chymotrypsin er syntetiseret i acinar cells av bukspyttkjærtellen som inactive precursor (zymogen), som også kalles chymotrypsinogen. Chymotrypsinogen aktiveres av aktion av protease i tynntarmen. Aktiveringen af chymotrypsinogen skjer i følgende trinn. Det er indre spaltning, som katalyseres av trypsin. dvs. bindingen mellem aminosyrerne Arg 15 og Il 16 brytes så kommer det en aktiv to kjedet enzym som kalles -chymotrypsin. Så følger det en lignede spaltning med chymotrypsin som katalysator. Dette foregår mellem aminosyrerne Leu 13 og Ser 14, -chymotrypsin blir til -chymotrypsin, til sist får -chymotrypsin til å bryte bindingen mellem Tyr 146 & Thr 147, Asn 148 & Ala 149.
Polarprydvikler
Polarprydvikler (Phiaris heinrichana) er en sommerfugl i gruppen av viklere (Tortricidae). Arten har tidligere vært plassert i slekten Olethreutes.
Utseende
En middelsstor (vingespenn 18-20 millimeter), forholdsvis slank vikler. Forvingen er gråbrun med to brede, snøhvite tverrbånd. Bakvingen er lyst gråbrun.
Levevis
Arten lever i nordlig barskog (taiga). Larven er ukjent.
Utbredelse
I Europa finnes den i det nordligste Fennoskandia og i nordvest-Russland. Den er også utbredt i de nordligste delene av Asia og Nord-Amerika. I Norge er den bare kjent fra Troms og Finnmark.
Dokumenthåndteringssystem
Dokumenthåndteringssystem er programvare som brukes til å lagre og finne elektronisk innhold som dokumenter og nettsider. Systemet fungerer som et sentralt lager og gjør det mulig for flere bidragsytere å korrigere, føye til og dele data. Vanlige funksjoner er redigering, versjonskontroll, publisering og søk. Systemer deles ofte inn etter om de er rene lagringstjenester, benyttes til nettsideredigering (publiseringssystemer, engelsk forkortelse: CMS, for "Content Management System") eller er en del av bedrifters informasjonsforvaltning (engelsk forkortelse: ECM, for "Enterprise Content Management").
Leverandører
Leverandørene kan deles inn etter hva som er hovedinnretningen på dokumenthåndteringstjenesten: Samhandlingsleverandørene har levert løsninger for interne organisasjoner helt tilbake siden 1980-tallet. Konsulentselskapet Gartner har anslått markedet til å være på å over 10 milliarder kroner i året. Publiseringssystemene begynte å komme på slutten av 1990-tallet, som en følge av internetts økte utbredelse. Særlig sentralt i publiseringssystemene var grensesnitt hvor brukere uten programmeringskunnskaper kunne redigere nettsider. Utover på 2000-tallet ble det vanligere å lagre filer i nettskyen, noe som førte til en fremvekst av lagringstjenester. Etter hvert har disse fått utvidet funksjonalitet for samhandling og dermed spist seg inn i markedet til de tradisjonelle ECM-leverandørene. For en mindre bedrift er det ikke en selvfølge å bygge et nettsted basert på en CMS-løsning som Wordpress, med dokumenthåndtering i Sharepoint. Fremveksten av Facebook og Dropbox har gjort at mange restauranter og reklamebyråer klarer seg med en Facebook-gruppe som nettside og en Dropbox-konto med tilgangsstyring, hvor ulike ansatte og samarbeidspartnere har tilgang til ulike mapper og filer.
Gulsøte
Gulsøte (Gentiana lutea) er en flerårig urt i søterotfamilien.
Krister Sætre
Krister Sætre (født 10. mai 1976 i Kongsvinger) er en norsk tidligere ishockeyspiller.
Sætre startet karrièren i moderklubben Kongsvinger Knights, men flyttet til Hamar for å spille i klubben Storhamar Hockey å få utvikle talentet sitt. Han fikk noen kamper på A-laget i en periode der det var vanskelig for unge spillere å komme inn i det fine selskap. Hans eneste scoring i Storhamar Hockey kom i en 12-1-seier mot Sparta i Hamar OL-Amfien. Sammen med Daniel Østbye ble han lånt ut til Frisk Asker høsten 1995 for å få mer istid. Han kom aldri tilbake til Hamar, men fortsatte karrieren andre steder. I perioden 2002-2005 bidro han sterkt til å etablere moderklubben Kongsvinger i 1. divisjon. Han la opp i 2009.
Våren 2014 ble Sætre spillerutvikler og trener i Knights' eliteserie-satsing. .
Aleksander Kakowski
Aleksander Kakowski  (født 5. februar 1862 i Dembiny ved Płock i Polen som da var del av Russland, død 30. desember 1938 i Warszawa) var en av den katolske kirkes kardinaler. Han var erkebiskop av Warszawa 1913–1938.
Episkopalgenealogi
Hans episkopalgenealogi er:
Skjåk
Skjåk kommune ble opprettet 1. januar 1866 som selvstendig administrativ enhet. Før dette var Skjåk en del av Lom kommune. Skjåk hadde ved etableringen 2 691 innbyggere. Navnet Skjåk har sin opprinnelse i gammelnorsk, Skidakr eller Skeidakr.
Bygda ligger langs en av de viktigste ferdselsårene mellom Stryn og Nordfjord, Geiranger og Sunnmøre og de andre Ottadalskommunene i øst, Vågå og Lom, Rv15.
Landbruksbygda med mange gårder ligger i et bredt dalføre med høye fjell på begge sider, furumoer og bratte lier og i dalbunnen elva Otta. Veien fra Stryn og fra Geiranger passerer Grotli og Billingsdalen med høyfjell og mange vassdrag, mens bygdesenteret Bismo ligger lenger nede.
Bismo er et bygdesenter der de fleste har sitt arbeid i industri, handel og tjenesteyting. Kommunen består ellers av Ånstad (Skjåk), Nordberg, Ramstadstrond, Bråtå, Reppen og Grotli.
Næringsliv
Skjåk har et aktivt landbruk med gode tradisjoner innen korndyrking og griseavl. De siste årene har det blitt etablert samdriftsfjøs i Skjåk både med griseavl og storfeproduksjon. I kommunesenteret Bismo finnes det mye industri. Her blir det produsert alt fra møbler og mat, til utstyr til offshoreindustrien.
Reiselivet er viktig i Skjåk, med flere campingplasser, raftingselskaper, ubetjente og betjente hytter i fjellet, spisesteder og et hotell.
Historie
Etter siste istid er det antatt at reinen fulgte iskanten etterhvert som denne trakk seg nordover Skandinavia. Reinen trenger et svalt klima, og levekårene langs iskanten er derfor ideelle. Reinen var grunnlaget for at det kunne leve mennesker i innlandet i Norge, etter hvert som isen ble borte. Skjåk ligger midt i den sentrale trekkruta for den interskandinaviske reinsstammen. De store fangstanleggene i fjellet og spor etter boplasser vitner om at jakt og fangst har stått sentralt i Skjåk helt fra istiden og frem til i dag.
Dalføret ligger øst-vest, noe som gjør at sola får godt tak i fjellsidene. Siden det er lite nedbør i Skjåk måtte man bygge demningsanlegg i fjellet. Korndyrking ble dermed mulig. Samtidig med jordbruket vokste det frem sterke håndverkstradisjoner.
Olav den hellige skal ha sett utover bygdene Lom og Skjåk på sin kristningsferd og sagt følgende: «Det er synd å brenne så fager ei bygd», i Skjåk ville de ikke på denne tiden legge seg under kristen tro. Det er uvisst om bygdene ble brent av kongen.
Skjåk var tidligere del av Lom og ble kalt «Nordherad».
Geografi
Berggrunnen i Skjåk er av fire typer. Ottadalskomplekset som for det meste består av gammelt grunnfjell. TGL-komplekset (d.e. Tafjord-Grotli-Lesjaskog), sterkt omdanna skifrige bergarter og rødberga. Granitter som du bl.a. finner på Hestbrepiggen og avsetningsbergarter som ble omdannet til fylitt. Forvitret fylitt er kalkrik og gir næring til en kravstor og variert flora.
I Skjåk ser en tydelige spor etter hvordan mektige naturkrefter har forma geologien og naturen slik vi kjenner den i dag.
Hoveddalførene og sidedalene i Skjåk er såkalte U-daler. U-dalene, sammen med botner, trau og senkinger der det i dag ligger tjern og vatn er uthulet av isen. Løsmasseavsetningene i Skjåk er i all hovedsak et produkt av siste istid og avsmeltingen etterpå. I dalbotnen er botnmorenen mange steder mer enn 10 m tjukk og ofte svært hard pga. trykket fra innlandsisen. Mye av den dyrka marka i Skjåk ligger på breelv og bresjøavetningar. Vi kan fremdeles se hvordan breelvene legger igjen løsmasser mange steder i Skjåk. Mange elvestrekninger i Skjåk renner i dype gjel. Sidedalene til hoveddalføret er hengedaler. For å komme på nivå med hoveddalføret, har elvene de siste 10 000 årene mange steder gravd seg dypt ned i berggrunnen.
De første menneskene i Skjåk var jegare og sankere med reinen som viktigste byttedyr. Fangsten var ikke bare til lokalt bruk, for blant annet gevir og skinn ble eksportert ut av bygda. Fangstøkonomien krevde mye folk og stor grad av sosial organisering. De store fangstanleggene for rein er spredt rundt i fjellene i Skjåk. Dette vitner om hvor viktig reinsfangsten var i den tidlige historien til Skjåk.
Klima
Skjåk har innlandsklima med svært lite nedbør, kalde vintrer, varme somrer og betydelige forskjeller mellom dag- og nattetemperaturen i sommerhalvåret. Normalverdier for perioden 1961−1990 er gitt i tabellen nedenfor.
Skjåkbygda ligger i regnskygge. Skjåk har de tørreste områdene i landet med en middel årsnedbør på mindre enn 300 mm. Tilgangen på vann har derfor alltid vært en minimumsfaktor for jordbruk og særlig åkerbruket. Åkervanning i Skjåk er således kanskje jevngammel med korndyrkinga. Spesielt etter svartedauden, da folketallet begynte å stige igjen, ble det en hovedoppgave å skaffe fram vann fra fjellet til åkrene i bygda. Kilometerlange veiter ble gravd ut inne på fjellet – såkalte vassveger – for å føre vann fram til de tørre åkrene i bygda. Demninger med forskjellige typer tappemekanismer ble bygd flere steder, og vassdelinger ble forhandlet fram mellom gårder og grender. Disse vannrettighetene står fremdeles sterkt i bygda.
For jordbruket i Skjåk er kunstig vanning fremdeles viktig. På varme sommerdager er ikke dette til å ta feil av, når vannsprederne går for fullt. Mange av de gamle veitene som fører vannet fram fra fjellet er fremdeles i bruk. Det samme gjelder demningene som samler opp vann på forsommeren til bruk senere i veksttida. Det er flere merkede turer i bygda som gjør det lett å se vanningsanleggene.
Se også
Skjåk Almenning
Skjåk.no
FA-cupen 1872/73
FA-cupen 1872/73 var den andre sesongen av FA-cupen. 16 lag deltok, men to av lagene spilte aldri en eneste kamp. Finalen ble vunnet av Wanderers. Finalen ble spilt 29. mars 1873 på Lillie Bridge Grounds i London. Finalen ble spilt tidlig på dagen på grunn av Oxford vs. Cambridge Boat Race senere på dagen.
Silje Opseth
Silje Opseth (født 28. april 1999) er en norsk skihopper som representerer Idrettslaget Holeværingen. Hun debuterte i verdenscupen på Lillehammer i 2015/16-sesongen.
Piimuna
Piimuna er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Silje Opseth
Karriere
Under Junior-VM på ski 2015 i Almaty endte Opseth på en 6.-plass i den individuelle konkurransen, og fulgte opp med en 11.-plass året etter under Junior-VM på ski 2016 i Râșnov. I samme mesterskap var hun med på norske laget som ble nummer 4 i historiens første mikslagøvelse, sammen med Anna Odine Strøm, Halvor Egner Granerud og Marius Lindvik.
Piimuna
Utseende
En middelsstor, kraftig, lysbrun trebukk. Antennene er kortere enn kroppen. Pronotum er tønneformet, dekkvingene jevnbrede.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Silje Opseth
Karriere
I Junior-VM på ski 2017, i Park City, ble hun nummer 21 i den individuelle konkurransen. I samme mesterskap kom hun på 4. plass med mikslaget, bestående av Anna Odine Strøm, Marius Lindvik og Fredrik Villumstad.
László Lékai
Under andre verdenskrig ble han sekretær til József Mindszenty, biskop av Veszprém og senere kardinal. Nazistene satt ham i fengsel i november 1944, og han kom fri i februar 1945. I 1972 ble han bispeviet og utnevnt til apostolisk administrator  ad nutum Sanctae Sedis av Veszprém.
Han deltok i konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Episkopalgenealogi
Hans episkopalgenealogi er:
Silje Opseth
Karriere
Under Junior-VM på ski 2018 i Kandersteg ble hun nummer 12 i den individuelle konkurransen, og vant gull i mikslag-konkurransen, sammen med Anna Odine Strøm, Fredrik Villumstad og Marius Lindvik.
Hun representerte Norge under Vinter-OL 2018, og kom der på 16.-plass i normalbakke. Hun deltok på det norske laget som fikk bronse i lagkonkurransen under Ski-VM 2019.
Under VM 2019 i Seefeld hoppet Opseth på det norske laget som tok bronse i lagkonkurransen. De øvrige på laget var Ingebjørg Saglien Bråten, Anna Odine Strøm og Maren Lundby.
Opseth trodde at hun hadde tatt sin første verdenscupseier i rennet på Lillehammer 10. mars 2020. Hun ble først kåret til vinner, men en regnefeil hos dommerne gjorde at lagvenninnen Maren Lundby hadde fått opp feil poengsum, og da dette ble korrigert var det plutselig Lundby som stod igjen som vinner. Juryen oppdaget feilen da utøverne stod på seierspallen, og valgte da å la premieseremonien gå sin gang. FIS forklarte feilen med at det hadde vært et problem med registrering av tilleggspoeng ved endring av avsats.
Under VM 2021 i Oberstdorf hoppet hun på det norske laget som tok sølv i blandet lagkonkurranse og på det norske laget som tok bronse i lagkonkurransen for kvinner.
Under Vinter-OL 2022 i Beijing, ble hun nummer 6 i normalbakkerennet.
Lesticus
Lesticus er en slekt av billene i delgruppen (underfamilien) Pterostichinae i familiegruppen løpebiller.
Utseende
Middelsstore til nokså store (ca. 25 millimeter), nokså kraftige, avlange, blankt svarte løpebiller.
Utbredelse
Slekten er utbredt i Sørøst-Asia og Oseania (i alle fall Ny-Guinea).
Systematisk inndeling
thumb|300px| Lesticus nubilus
Endelig kropp
En endelig kropp i  abstrakt algebra er en tallkropp som  inneholder et endelig antall elementer. Den blir også kalt en Galois-kropp etter Evariste Galois. Antallet elementer kalles ordenen til kroppen og angir størrelsen av den underliggende mengden. Som for enhver annen kropp, så inneholder en endelig kropp definerte operasjoner som kan utføres med dens elementer. De er kommutativ addisjon og multiplikasjon, subtraksjon og divisjon, unntatt med null. Det vanligste, men ikke eneste, eksemplet på endelige kropper er de hele tallene modulo et primtall p.
Carl Tellefsen
Carl Tellefsen (født 9. september 1854 i Trondheim, død 24. oktober 1908 i Ishpeming, Michigan) var den første lederen i USAs nasjonale skiforbund.
Tellefsen var aktiv som skihopper, og var den første lederen i Trondhjems Skiløberforening (senere kalt Trondhjems Skiklub). Han emigrerte til USA i 1887, og slo seg ned i Ishpeming, Michigan i mars 1888. Tellefsen ble medlem i Norden Ski Club i Ishpeming, der han fortsatte som skihopper og i løpet av kort tid ble valgt til leder. Klubben skiftet navn til Ishpeming Ski Club i 1891.
Alt i 1891 tok skiklubben i Ishpeming initiativet til å få stiftet et nasjonalt skiforbund, men lite konkret skjedde inntil det nasjonale hopprennet der i februar 1904, som fikk status som USAs første nasjonale mesterskap i hopp. Året etter, 21. februar 1905, ble skiforbundet stiftet under navnet National Ski Association. Ishpeming Ski Clubs leder Carl Tellefsen ble valgt til leder for forbundet.
Vestlandsrådet
Landsdel i Norge Fylke Møre og Romsdal, Vestland, og Rogaland Kommunar 121 Areal: Areal 58 552,34 km² Befolkning: Innbyggere 1 258 536 (2009)
Carl Tellefsen
Skiforbundet arbeidet for å fastsette regler og organisere idretten. Den amerikanske skisportens tidlige historie var i stor grad dominert av utvandrede nordmenn, men i 1904 minnet Tellefsen medlemmene i Ishpeming Ski Club om at alle medlemmene var amerikanere, ikke engelskmenn, svensker eller nordmenn.
Vestlandsrådet
Vestlandsrådet ble etablert i 2003 og er et politisk samarbeidsråd for fylkeskommunene på Vestlandet. Samarbeidet er opprettet med hjemmel i kommuneloven §27 og er etablert av de fire fylkeskommunene Rogaland, Hordaland, Sogn og Fjordane og Møre og Romsdal. Hordaland og Sogn og Fjordane er siden sammenslått til Vestland fylke. De tre fylkeskommunene på Vestlandet skal gjennom Vestlandsrådet
Carl Tellefsen
Carl Tellefsen ble innlemmet i National Ski Hall of Fame i 1956.
Vestlandsrådet
Selve Vestlandsrådet består av fem medlemmer fra hver fylkeskommune. Rådet møtes fire ganger i året og er lagt opp slik at man årlig har et møte i hvert fylke. Ledervervet går på omgang for et år om gangen mellom fylkesordførerne. For 2020 er fylkesordfører i Vestland, Jon Askeland, leder av Vestlandsrådet.
I tillegg til rådet er det etablert et eget arbeidsutvalg (AU) med de tre fylkesordførerne på Vestlandet. AU skal blant annet være et organ som setter den politiske dagsorden og som avklarer hvilke saker en skal arbeide med mellom møtene og hvilke saker som skal tas opp i neste møte. I 2020 sitter fylkesordførerne Jon Askeland (Vestland), Tove-Lise Torve (Møre og Romsdal) og Marianne Chesak (Rogaland) i AU.
Fra våren 2010 er det etablert et eget fast sekretariat for rådet. Sekretariatet var lokalisert tidligere lokalisert i Førde og fra februar 2012 i Stavanger.
Samarbeid om politiske saker
Rådet har et særlig ansvar for politisk sentrale og strategiske saker på Vestlandet. Arbeid med Ferjefri E39, Nasjonal transportplan, rassikring, Stad skipstunnel, havner med internasjonal standard og riksvegferjer med universell utforming har vært viktige samferdselspolitiske saker. Andre saker er å utvikle og kommersialisere nye oppdrettsarter på Vestlandet, sikre verftsindustrien, trygge de tekniske fagskolene, og sikre at man har relevante fagmiljøer og fagarbeidere i framtida, spille en viktig rolle innen forvaltning av oppdrettskonsesjoner, sikre gode rammevilkår for Kystruta (Hurtigruten), og å spille en aktiv rolle for å få en ny båtrute mellom Vestlandet og Newcastle.
Vegen videre
Etter forvaltningsreformen og drøftinger om etablering av egne regioner i Norge, har Vestlandsrådet tatt nye grep og vedtatt en ny strategi. Her skisserer Vestlandsrådet seks nye satsingsområder for samarbeidet:
Skiskyting under Vinter-OL 2022 – Fellesstart kvinner
Fellesstart for kvinner i skiskyting under Vinter-OL 2022 fant sted den 18. februar 2022 på Kuyangshu langrenn- og skiskytterarena i Zhangjiakou utenfor Beijing.
Synkronsvømming under VM i svømmesport 2013 – Duett fri
Resultater
Grønn viser til finalister
Final Fantasy IV
Final Fantasy IV (ファイナルファンタジーIV Fainaru Fantajī Fō) er et konsollrollespill utviklet og utgitt av Square (nå Square Enix) i 1991 som en del av Final Fantasy-serien. Spillet dukket først opp til Super Nintendo Entertainment System, og ble senere portert av TOSE med små forskjeller til Sonys PlayStation, Bandais WonderSwan Color og Nintendos Game Boy Advance. Det ble først utgitt i Nord-Amerika som Final Fantasy II, men det originale navnet ble brukt i senere utgivelser.
Spillet handler om Cecil, en ridder fra kongeriket Baron, som drar på en reise for å stoppe den onde Golbez fra å få tak i fire krystaller som han kan bruke til å ta over verdenen. På veien oppdager Cecil ting ved sin egen fortid og han har med seg sin elskerinne, beste venn og andre krigere.
Final Fantasy IV introduserte flere nyvinninger som dukker opp i nyere Final Fantasy-spill og også andre rollespill. For eksempel ble kampsystemet Active Time Battle brukt i seks etterfølgende Final Fantasy-spill.
Utvikling
Etter utgivelsen av Final Fantasy III i 1990, planla Square å lage to nye Final Fantasy-spill; et for Famicom og et annet for Super Famicom, kalt henholdsvis Final Fantasy IV og Final Fantasy V. På grunn av finansielle og planleggingsmessige begrensninger, ble Famicom-spillet kansellert og Super Famicom-spillet omdøpt til Final Fantasy IV. Stort sett det eneste som finnes av det kansellerte spillet er et bilde som viser hvordan det ville ha sett ut. Dette kom ikke fra en tidlig versjon av spillet, men ble laget for et japansk blad.
Musikk
Musikken i Final Fantasy VI ble komponert av Nobuo Uematsu. Han har sagt at å lage musikken var vanskelig på grunn at de skulle ta i bruk maskinvaren i en Super Famicom for første gang. Prosessen bestod av prøving og feiling og de som jobbet med lyden måtte ofte sove på kontoret i soveposer. Teksten han skrev til CD-utgivelsen av lydsporet er humoristisk undertegnet med «April 13, 1991, 1:30 a.m. (in the office, naturally)».
Musikken ble godt mottatt. Kritikerne roste kvaliteten på komposisjonene på tross av det begrensede mediet. Sporet «Theme of Love» er til og med en del av musikkpensumet til elever på japanske skoler. Uematsu har også spilt noen av melodiene i konserter.
Tre album med musikk fra Final Fantasy IV har blitt utgitt i Japan. Det første albumet, Final Fantasy IV Original Sound Version, ble gitt ut 14. juni 1991 og inneholder 44 spor fra spillet. Det andre albumet, Final Fantasy IV: Celtic Moon, ble gitt ut 24. oktober 1991 og inneholder utvalgte spor fra spillet arrangert av Máire Breatnach og spilt av keltiske musikere. Det tredje albumet, Piano Collections Final Fantasy IV, ble gitt ut 21. april 1992 og inneholder utvalgte spor spilt på piano av Toshiyuki Mori. Dette albumet startet tradisjonen med å gi ut album med Final Fantasy-musikk spilt på piano fra senere spill i serien. Flere spor fra spillet har også dukket opp på samlealbum produsert av Square, inkludert The Black Mages og Final Fantasy: Pray. Grupper som Project Majestic Mix, som fokuserer på å lage og spille nye arrangement av videospillmusikk, har også lisensiert og spilt musikk fra Final Fantasy IV.
Versjoner og gjenutgivelser
Final Fantasy IV har blitt portert til flere plattformer. Utgivelsene har bare mindre forskjeller i forhold til hverandre. Per dags dato har en enklere versjon blitt utgitt på Super Famicom og spillet har blitt portert til PlayStation (1997), WonderSwan Color (2002) og Game Boy Advance (2005).
Nintendo DS
Ninendo DS-versjonen har flere oppdateringer, slik som stemmer, minispill og andre forskjeller på oppbygningen. Spillet ble utgitt som en del av Final Fantasy-seriens 20-årsjubileum. Det ble utviklet av Matrix Software, som tidligere utviklet Final Fantasy III for Nintendo DS, og utviklingen ble styrt av medlemmer av det opprinnelige utviklerteamet.
Denne versjonen ble utgitt i Japan 20. desember 2007 og i Nord-Amerika 22. juli 2008. I Europa er den foreløpig satt til tredje kvartal av 2008.
Bruneis distrikter
Brunei er delt inn i fire distrikter (daerah):
VM i svømmesport 2009
Verdensmesterskapet i svømming 2009 fant sted i Italias hovedstad Roma mellom 17. juli og 2. august 2009 og omfattet konkurransesvømming på langbane og maratonsvømming, stup, vannpolo og synkronsvømming.
Bruneis distrikter
Distriktene er inndelt i 38 provinser (mukim).
VM i svømmesport 2009
Roma ble tildelt konkurransen den 16. juli 2005 i Montréal, Canada. Der beseiret Roma Athen (Hellas), Moskva (Russland) og Yokohama (Japan).
I konkurransen deltok 2556 idrettsutøvere fra 185 nasjoner.
Tidstabell
{| class="wikitable" style="margin:0.5em auto; font-size:90%;"
*Dager med finaler kan også inneholde forsøksheat.
Rekord
Følgende verdens- og mesterskapsrekorder ble satt i dette mesterskapet.
FINA kongressen 2009
Som vanlig med VM holder FINA sin generalkongress i Roma under mesterskapet den 24. juli 2009 fra 9:00. Ved dette møtet kommer den 22 medlemmer store FINA Bureau (Styret for IF) å velges for mandatperioden 2009-2013 i tillegg til formann kasserer og sekretær).
Utover generalkongressen, tekniske kongresser (TCS), eller disiplin-spesifikke møter, og en ekstra kongress om Masters regler. Datoer for disse møtene er:
Tekniske forandringer
FINA besluttet å innføre forslaget angående endringene i badedraktdesignet straks før VM 2009, dette forlaget medfører at de så kalte superdrakter kommer til å bli forbudt etter VM. I superdraktene finnes blant annet polyuretan som hevdes fra mange hold gjør at prestasjonen blir bedre. Denne påstanden understøttes av de mange nasjonale og internasjonale rekorder som har blitt satt. Spesielt er det Arena X-Glides badedrakten, som brukes av tyske Paul Biedermann, som har gjort at han har en stor fordel og gjort det mulig for han å slå Ian Thorpe's 400 m verdensrekord og beseire Michael Phelps på 200 m fri.
Eidsvoll Verk skole
Eidsvoll Verk skole er en barneskole i Eidsvoll kommune i Akershus. Skolen har ca. 270 elever i 1. til 7. trinn, og 35 ansatte.
Plogen Skiklubb
Plogen skiklubb er en skiklubb fra Haugesund, stiftet 10. november 1976. Alpin trening foregår ved Haukelifjell skisenter.
Padma Vibhushan
Padma Vibhushan er Indias nest høyeste sivile utmerkelse. Prisen består av en medalje og et sitat, og utdeles av Indias president, Rajendra Prasad. Den ble innstiften den 2. januar 1954. Den rangeres etter Bharat Ratna og foran Padma Bhushan. Den deles ut til personer som har tjent nasjonen på et høyere nivå, inklusive statlig tjenestegjøring.
Historie
Prisen ble innstiftet ved et presidentdekret den 2. januar 1954. Padma Vibhushan var opprinnelig opprettet som «Pahela Varg» (Første klasse) i en tre-klasses Padma Vibhushan prisskala. Strukturen ble imislertid endret i 1955. Utmerkelsen ble ikke utnevnt for 1978 og 1979 og ikke heller fra 1993 til 1997.
I slutten av 2009, var det blitt 264 mennesker som var blitt hedret med utmerkelsen.
Vektløfting under de britiske imperie- og samveldeleker 1962
Vektløfting under de britiske imperie- og samveldeleker 1962. Vektløfting var en av flere sporter under de britiske imperie- og samveldeleker (British Empire and Commonwealth Games) som ble arrangert i Perth i Australia i perioden 22. november til 1. desember 1962. Det var de sjuende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1962-1966) het (British Empire and Commonwealth Games). I lekene i 1962 ble det konkurrert i sju vektklasser i vektløfting, kun for menn. England ble beste nasjon med tre gullmedaljer foran Singapore med to.
French Open 1977
French Open er en Grand Slam-turnering i tennis på grus som blir spilt på Roland Garros-stadion i Paris. French Open i 1977 ble arrangert i perioden 23. mai til 5. juni. Guillermo Vilas vant finalen over Brian Gottfried og i damefinalen vant Mima Jaušovec fra Jugoslavia over Florenta Mihai fra Romania.
Bousquet-demningen
Bousquet-demningen er en demning med et vannkraftverk i Frankrike. Den demmer opp ei lita venstre sideelv til elva Truyère som munner ut i Lot, en stor bielv til Garonne. Anlegget ligger langt nord i departementet Aveyron i den sørlig-sentrale delen av landet, region Midi-Pyrénées.
Operatør er Electricite de France (EDF).
Vernskog
I Norge er det fylkesmannen i samarbeid med den enkelte kommune som kan bestemme at et område skal være vernskog. Dette skjer ved at fylkesmannen fastsetter en forskrift som i tillegg til å kartfeste vernskogområdet, vil inneholde retningslinjer for hvordan hogsten skal utføres. Vanligvis er det også meldeplikt for å hugge i vernskogen. Bestemmelsene om vernskog har i Norge vært lovfestet siden 1893 og ligger i dag i skogbrukslova.